Timocharis z Eleutherny

Timocharis () bol grécky sochár v 3. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Timocharis 

Timocharis, sochár z krétskej Eleutherny, bol činný v 2. polovici 3. storočia pred Kr. Nezachovala sa žiadna jeho socha, ale svedectvom niekdajšej tvorby tohto umelca sú jeho menom signované podstavce zo sôch objavené hlavne na ostrove Rodos, na ostrovoch Astypalaia a Karpathos a v mestách Knidos a Sidón.Inscriptiones Graecae 

Na ostrove Rodos sa našli najmä v archeologickej lokalite starovekého mesta Lindos. Väčšina nápisov týchto podstavcov je však značne poškodená. Na jednom z nich stála socha Nikasidama, kňaza bohyne Atény Lindskej.Inscriptiones Graecae, IG XII,1 812  Podľa nápisov na podstavcoch objavených v meste Rodos, bol autorom sochy Xenofanta, syna Agestrata,Inscriptiones Graecae, IG XII,1 40  o ktorom grécky historik Polybios zaznamenal, že bol veliteľom rodskému loďstva počas vojenskej výpravy proti mestu Byzantion v roku 219 pred Kr.,Polybios, Historiai, 4,50. a bronzových sôch Hérakleita, fylarcha v meste Ialysos, a jeho syna Apollodota.Inscriptiones Graecae, Maiuri, NSER 19 

Na ostrove Karpathos mohli kedysi obdivovať jeho sochárske diela božstiev Asklépia a Dionýza.Inscriptiones Graecae, IG XII,1 996  
V Knide spolu so sochárom Theudórom zhotovil skupinu sôch Hermofanta a jeho detíInscriptiones Graecae, IK Knidos I 111  a v Sidóne sa našiel podstavec z jeho sochy Diotima, syna Dionysia, víťaza sidonských a nemejských hier v dostihoch.

Sochárskemu remeslu sa vyučil aj jeho syn Pythokritos a vnuk Simias.

 Referencie a bibliografia 

Kategória:Sochári starovekého Grécka